Тэма сямейнага жыцця, захавання лепшых традыцый, фарміравання асобы – яскрава ўвасоблена ў вобразе галоўнага героя Аляксандра Ванюшына – бацькі вялікага сямейства. Сям’я, як падмурак грамадскіх адносін у дзяржаве, асэнсавана трактуецца выканаўцамі і рэжысёрам-пастаноўшчыкам Аляксандрам Гарцуевым праз кожную дзеючую асобу. Спектакль ідзе ў двух дзеях. Яркія характары, поўныя драматызму, а, часам, і трагедыі, ствараюць псіхалагічнае напружанне і захапляюць гледача.